Ελευθερισμός
Ελευθερισμός ή λιμπερταριανισμός (αγγλ.: "libertarianism") ονομάζεται η νεοφιλελεύθερη καπιταλιστική θεωρία που υποστηρίζει ότι οι ηθικοί δρώντες είναι ιδιοκτήτες του εαυτού τους και μπορούν να αποκτούν ιδιοκτησιακά δικαιώματα σε πράγματα του εξωτερικού κόσμου. Σημαντικότερος σύγχρονος εκπρόσωπος του ελευθερισμού είναι ο Αμερικανός πολιτικός φιλόσοφος Ρόμπερτ Νόζικ.

Στον αγγλοσαξονικό κόσμο οι οπαδοί του λιμπερταριανισμού («libertarianism») εδραιώθηκαν και ορισμένες φορές αυτοαποκαλούνται και αναρχοκαπιταλιστές λόγω του ότι στα μέσα του 20ου αιώνα ο Μάρεϊ Ρόθμπαρντ, από τους πρωτεργάτες της αναβίωσης της αυστριακής σχολής οικονομικής σκέψης στις ΗΠΑ, προσεταιρίστηκε τον όρο "ελευθεριακός" από τους Γάλλους ελευθεριακούς σοσιαλιστές (αναρχικούς) του 19ου αιώνα. O ίδιος ο Ρόθμπαρντ περιέγραψε αυτή τη νέα χρήση των λέξεων ανοιχτά ως «κατάκτηση» από τους εχθρούς του, λέγοντας

"«για πρώτη φορά στη μνήμη μου, εμείς, "η πλευρά μας", οικειοποιηθήκαμε μια κρίσιμη λέξη από τον εχθρό. Οι "ελευθεριακοί" ήταν από καιρό απλά μια ευγενική λέξη για τους αριστερούς αναρχικούς, δηλαδή για τους αναρχικούς κατά της ιδιωτικής ιδιοκτησίας, είτε της κομμουνιστικής είτε της συνδικαλιστικής σχολής. Αλλά τώρα τον έχουμε αναλάβει εμείς»."
Σε αντίθεση με άλλες δεξιές κρατικοκαπιταλιστικές πολιτικές θεωρίες που αποδέχονται τον κρατικό παρεμβατισμό και το κοινωνικό συμβόλαιο ως εργαλείο υπεράσπισης της αγοράς και ταυτόχρονα ως μέσου μεγιστοποίησης της ωφέλειας ή διασφάλισης των πολιτικών ελευθεριών, οι αυτοαποκαλούμενοι "ελευθεριστές" υπερασπίζονται τις ελεύθερες αγορές επειδή θεωρούν ότι οι άνθρωποι έχουν δικαίωμα να διαθέτουν τα κτήματά τους όπως επιθυμούν και μέσα στα πλαίσια του κοινωνικού δαρβινισμού να επιβιώνουν οι πιο ικανοί. Για τους "ελευθεριστές" η κρατική παρέμβαση μέσω της διασφάλισης βασικών δικαιωμάτων ανεξαρτήτως τάξης ισοδυναμεί με την παραβίαση της εξελικτικής πορείας βάσει φυσικής επιλογής στην οποία βασίζεται ο καπιταλισμός.

Αντίθετα από τους καπιταλιστές "ελευθεριστές", οι σοσιαλιστές ελευθεριακοί αποδέχονται την αρχή της ιδιοκτησίας του εαυτού, αλλά θεωρούν ότι οι φυσικοί πόροι ανήκουν σε όλους εξίσου, κάτι που παρέχει τη βάση για την υποστήριξη κάποιου είδους εξισωτικής αναδιανομής.
Q1860
αγγλ
Concept
Q205927
Ρόμπερτ Νόζικ
PER
Q192424
αναρχοκαπιταλιστές
Concept
Q297079
Μάρεϊ Ρόθμπαρντ
PER
Q203411
αυστριακής σχολής οικονομικής σκέψης
MEDIA
Q1852084
ελευθεριακούς
Concept
Q76074
δεξιές
Concept
Q1326430
κοινωνικό συμβόλαιο
Concept
Q160590
μέσου μεγιστοποίησης της ωφέλειας
Concept
Q202261
κοινωνικού δαρβινισμού
MEDIA
Q43478
φυσικής επιλογής
Concept
Q178598
Ελευθερισμός
Concept
+20^^http://www.w3.org/2001/XMLSchema#decimal
20
NUMBER
+19^^http://www.w3.org/2001/XMLSchema#decimal
19
NUMBER
inspired by
political ideology